” ወደ  ጨዋታ ለመመለስ ጥሩ ዝግጅት አድርጌያለሁ ” ሳላዲን ሰኢድ 
ያለፉትን ወራት ከፈረሰኞቹ ጋር ልምምድ ሲሰራ የቆየው ሳላዲን አሁን ለቅዱስ ጊዮርጊስ ለመሰለፍ ብቁ ሆኗል፡፡ ነገ 10 ቁጥር ማልያ በመልበስም አዳማ ከተማን ይገጥማል ተብሎ ይጠበቃል፡፡ሳላ በወቅታዊ ጉዳዮች ዙርያ ለሶከር ኢትዮጵያ አጠር ያለ ቃለምልልስ አድርጓል፡፡አዎ፡፡ በሀገር ላይ ከቤተሰብህ ጋር ስትኖር የሚሰማህ ስሜትና ከሀገር ወጥተህ ስትጫወት ስሜቱ ይለያያል አሁን ሀገሬ ከቤተሰቤ ጋር ሆኜ የምጫወት ስለሆነ ደስ ብሎኛል፡፡
(ሳላዲን ባለትዳር እና የሁለት ልጆች አባት ነው)ከሞላ ጎደል የቡድኑን አባላት ከዚህ በፊት አውቃቸዋለሁ፡፡ በብሄራዊ ቡድንም አብሬያቸው የተጫወቱ ተጫዋቾች ናቸው፡፡ ከሜዳም ላይ ሆነ ከሜዳ ውጪ ለመግባባት ለመዋሀድ ምንም አላስቸግረኝም፡፡ ስለዚህ ጥሩ ውህደትና ህብረት አለን ብዬ አስባለው፡፡በቂ ዝግጅት አድርጌያለው፡፡  በቀን ሁለቴም ልምምድ ስሰራ ቆይቻለሁ፡፡ የወዳጅነት ጨዋታዎች ላይም እራሴን ተመልክቻለው፡፡ ለጨዋታውም ጥሩ ዝግጅት አድርጌያለውሁሌም ቢሆን በክለብ ውስጥ ስትሆን ለቡድንህ የተቻለህን ለማድረግ ነው የምትሰራው፡፡ እኔ አሁን ይህን ሳይሆን የማስበው ሁሌም ለጨዋታው ብቁ ሆኜ ክለቤ ከኔ የሚፈለግብኝን ግልጋሎት መስጠት ፣ ማድረግ የምችለውን ለማድረግና ከጊዮርጊስ ጋር ከውጭም ከውስጥም ላሉበት ጨዋታ የሚጠበቅብኝ ለማድረግ ነው፡፡ደጋፊው ሁሌም ከቡድኑ ጎን ነው፡፡ ይህ ደግሞ ቡድኑን ይረዳል እኔም ሆንኩ ጓደኞቼ እነሱን ለማስደሰት እንጥራለን፡፡  በሀገር ውስጥም በውጭ ስኬታማ ለመሆን እንሰራለን፡፡ ያው ዘንድሮ የሀገር ውስጥ ውድውር እንዳለቀ የሴካፋ የክለቦች ውድድር አለ፡፡ ይሄንንም (ሴካፋ) የፕሪሚየር ሊጉንም ዋንጫ ማንሳት እንፈልጋለን፡፡